Muhamed VI, kralj Maroka
Muhamed VI (rođen 21. augusta 1963. godine) je trenutno kralj Maroka. Sin je marokanskog kralja Hasana II. Njegov otac je posvetio posebno pažnju obrazovanju Muhameda po pitanjima religije i politike. Kralj Hasan II je umro 23. jula 1999. godine, te je Muhamed postao novi marokanski kralj. Ubrzo po dolasku na prijestolje, obratio se Marokancima putem televizije i obećao im borbu protiv siromaštva i korupcije, nova radna mjesta i unapređenje ljudskih prava. Muhamedovi najveći kritičari su konzervativci i fundamentalisti koji negoduju zbog reformi koje kralj provodi. Oformio je komisiju čiji je zadatak bio istražiti kršenja ljudskih prava tokom vladavine njegovog oca. Muhamed VI je 21. marta 2002. godine oženio Selmu Benani, kojoj je dao titulu princeze. Kralj i princeza imaju sina, princa prijestolonasljednika Hasana (rođenog 2003. godine), i kćerku, princezu Hatidžu (rođenu 2007. godine).